KKP ร่วงเกือบ 3% หลังขึ้น XD วันนี้
KKP ร่วงเกือบ 3% หลังขึ้น XD วันนี้ ล่าสุด ณ เวลา 10.13 น. อยู่ที่ 69 บาท ลบ 2 บาท หรือ 2.82% สูงสุดที่ 69.25 บาท ต่ำสุดที่ 69 บาท ด้วยมูลค่าซื้อขาย 72.41 ล้านบาท
5 ก.ย. 2560

ผู้สื่อข่าวรายงานว่า ราคาหุ้นธนาคารเกียรตินาคิน จำกัด (มหาชน) หรือ KKP ล่าสุด ณ เวลา 10.13 น. อยู่ที่ 69 บาท ลบ 2 หรือ 2.82% สูงสุดที่ 69.25 บาท ต่ำสุดที่ 69 บาท ด้วยมูลค่าซื้อขาย 72.41 ล้านบาท ขณะที่ดัชนีตลาดหุ้นโดยรวมลบ 0.06%

ทั้งนี้ราคาหุ้น KKP ปรับตัวลดลง หลังขึ้นเครื่องหมาย XD วันนี้ (5 ก.ย.) เป็นวันแรก
โดยการขึ้นเครื่องหมาย XD นั้น หมายความว่านักลงทุนที่ซื้อหุ้นในวันนี้จะไม่ได้สิทธิรับเงินปันผล ดังนั้นการที่นักลงทุนเข้าซื้อหุ้นที่ติดเครื่องหมาย XD ในวันที่ขึ้นเครื่องหมาย XD อาจทำให้นักลงทุนได้รับผลตอบแทนน้อย และการขึ้นเครื่องหมาย XD จะกระทบต่อราคาหุ้นในทางลบ ซึ่งหลังจากวันขึ้นเครื่องหมาย XD ราคาหุ้นมักปรับตัวลงด้วยจำนวนเงินที่จ่ายปันผล